Taqufett at laxxart
CfiY zik I yiwet n temYart d tanaɛkakuft, udem-is iccur d sser xas akken ikwmec akw si tewser, allen-is am igenni n tefsut, ttharigent deg umedyaz ma issusem u zggant, macci kan ttwalint, ttsumunt kra tYawsa ar d-irsen zdat nsent. Ifassen-is d illweggaYen am tḥedduft n uwtul, tagrbuzt-is xas terwa agrireb d lemrar, s isseY teṭṭef iman-is, terfed imani-is. TamYart-a d Tafarest, d jida.
Mi ar d-mmektiY temzi, ar jida iyi tettawi tirga, fell-as I zgiY ttruY, I zgiY zlazeY Yef tikli n wakud ibeḍḍun tasa d wayen turew. Acku akud ittYuru amdan ur nuki d tikli-s!
Zik ihi, am arrac akw n tmurt, myal tameddit ad d-nezzi I yiri lkanun ad nsel I tmacahutt, ad nsel I taYwect nni n jida ittnazaɛen akken ad d-fak awal. Tumart nneY, u anect-a assa I tegziY, macci kan di tmacahutt I tella, tella ula di tYimit d jida, di tanumi n taḍatt-is. Tikwal, ma teɛyu, s temsɛraq I iY tessedhaw. Nezmer ad nenni tesmaɛriq yis nneY akken a nettu tamacahutt! Imiren teqqar aY: assa ad tt-nar I temsaɛraq akken ad waliY anwi seg wen I isɛan aqerruy, I iceffun. Maca timti ara d-as nnana “tamagwadutt”, akken is neqqar imi tettagwad ula d tili-s, timucuha d temsaɛraq ttuYalent ar deffir. D timucuha “issagwaden” imi tt-nettara. NniY-d timucuha “issagwaden” imi akka isent qqar nnana, maca jida kra iY d-mla, iY d-mmuceh Yef tqufett at laxxart, Yef mzizel iẓekwan, buberrak, times ittfarfiren, taqwerrabt ittwazedYen, tenna-k illa d tidett. Twala-t neY tesla yas ama deg uxxam neY di berra, deg iḍ neY deg zal.
Tin iyi yuYalen ussan-a d taluft deg uqerruy, imi tugi ad teffeY seg-s, d taquffett at laxxart. Jida tenna taqufett at laxxart d at laxxart id-ittuYalen si laxxart, id-ittalin si tqwerrabt akken ad awwin win I wumi teccur u yiwen ur izmir ad tt-iwali, ssellen as kan medden.
CfiY mi ara d-bdu awal fell-as ittebdad deg-I rric, iwweḥhel iyi wawal di tgarjumt seg akken ttagwadeY, seg akken ttamnaY kra ara d-ifYen seg imi n jida.
Attan tin I wumi cfiY gar tid iY d-mmuceh yiwen yiḍ n tegrest Yef yiri lkanun. D iḍ, iYli wass, adfel issassay di berra. Taddart tekcem deg uṭṭellis ma tezleḍ afus-k ur t-ttwalid. Tikwal, kan akka nsel I usehhewhew n iqwjan ittaran awal I usekkeɛwew n wuccanen. Deg uxxam llamba lgaz s teftilt-is ubeḥnuq tettreqriq Yef udekwan u tessaY kan tesga I deg illa lkanun imi deg wa qqiment-ed kan kra n tergin d yirrij, ulac times. Nek, d agrud, netḍaY ar taYma n jida. Deg ufus-is illa uzal is itesmentag I tmes, is itrewwi irrij akken a d-yefk cwiṭ n uzYal.
Nnana ur as neqqar ara tamagadutt kan akka, seg aass-mi mezziyet d nettat tettagwad tili-s. Seg akken I tettagwad, tezga tettnadi ad ternu tugdi I yiman-is u anda tedda ad tenteḍ ar temYarin as d-mlent akw ayen walant, ayen imi slant isergagyen akken ad tessew tirigwa d fad n tugdi-s, ad tt-tesnarni. Akka I tga nnana.
Mi itt-tessaweḍ ihi nnana jida ar yiri lḥid, akken aY d-mmuceh Yef “tugdi” am akken I tezga txeddem as si zik tenna-d:
“Di lgirra nni (ttrad n 54-62 mgal Fransa) tilawin, neY ṭaqa n tlawin gganent iman nsent imi irgazen akkw fYen s adrar (fYen ad nnaYen mgal Fransa). Ulac win ur nettagwad ad d-rebzen Irumyen s ixxamen ad srewten di tlawin am akken ittxedmen macci d tikkelt ama d nutni ama d Aɛraben di ttrad wis sin (ttrad wis sin ar jida d ttrad n 63-65 mgal adabu aɛrab-ineslemiẓri). Nezga akw neggan s uYbel u ma teferfer tizitt deg uxxam ad nedwawi merra d tsiswa nneY neggint si tugdi.
Yiwen yiḍ ihi, akken ad uYaleY ar tedyant-iw, neḍḍes di snat yid nteY kan nek d temYart-iw, di berra ulac ssut ala win n rɛud d ubruri I YileY ad d-ihud axxam fell-anteY. Nexdem akka nerra taduli Yef iqerray nteY akken ur as nsel acku nugad.
Idda yiḍ ma d-iddu, kan akka ukiY d yiman-iw am win ihhuzen axxam, tukkerc teglimt-iw, ikker rric deg-I u wexxer aY taduli fell-I u kkreY-d s iYimi deg ussu. Mi d-refdaY iman-iw si tsumta ukiY d temYart-iw tesfarfud, tettnadi zzallamiḍt akken ad tessiY tafat ma illa kra id-illan. DYa twala yi-d kan ukiY-d, yerna teslay-id mi sewlaY I yemma, tenna yi-d: ur ttagwad ur ttagwad a tislit, d aḍu kan d aḍu. Maca zriY macci d aḍu kan. U ayen I wumi nesla, ayyen-nni iY ihhuzen axxam neY wisen amek ar a d-iniY Yef wisen dacu-tt tYawsa nni izgan tettawi tettara deg uzniq, tetthubu am aḍu maca tella deg-s tikli, anazeɛ d uzuYer n izra d tebriqin iccuren ibardan imiren. Xarttum ur ikki ara aṭas ugejdur nni, cwiṭ n tegnitt nni iY ihhuz d tin I deg is nesla s azniq banen iyi-d imiren am akken kkan sin waguren. Sin waguren umeggal d ufras war asgunfu! Mi issusem iḥbes ihi, tamYart warɛad d-kcim afus-is zzalamiḍt nni tamcumt yerna zik tezga deg uciwi-s maca assen ulac. DYa ula d anect-a ikemmelaY ayen id-qqimen seg nteY d tabYest imi neqqar as timsal agi zḍant akw mbugar asent, neqqar as dacu I issawḍen tamYart ur terri ara zzalamiḍt ar iciw-is am zik? Nergagi macci d kra!
Xas akken deg uṭṭellis I nella, nessebrureq allen nteY u awal ur aY d-yuli. Mi d ayen izri acwal nni, sliY as I temYart-iw tettɛenni: “ aah a Rebbi, aah a Bab Igenwan, ttxilek ulayYer aY d-arnuḍ agjdur nniḍen! Dacu ik nexdem? Atan ar a t-ttwaliḍ macci drus twuYa iY iccan aksum d iYessan! Ttxilek a Bab Igenwan!” immiren dYa gziY taluft u kssaY akw ccek d usurdu, ssufYeY nneyya d laman seg-i: d taqufett at laxxart id-yusan, id-irzan ar taddart. Taqufett at laxxart myal mi ara d-as, myal mi ara as slen medden tettili tmettant di taddart yerna kra n wid is islan d yiwen gar wid snen ara imten. U anect-a igar iyi taḥezqult ar tɛebbuḍt imi zriY-t d tidett, walaY-t d ayen illan, d ayen snaY imi is sliY seg imi imezwura, d ayen id-nufa illa, d ayen id-nufa qqarent.
Tiremt nni yakw, kra ittnaY wass d yiḍ, d nek d temYart teffeY seg nteY tudart acku I snat nYil d amYar neY d argaz-iw I sen acu I ten-yuYen deg udrar neY deg ifri. Nenna yas ahat d Irumyen I id-rebzen fell-asen ma illa kra uḥerki, umeznaz iten izenzen. Di tegwnatin am ti, ttkalaY Yef temYart-iw, xas akken nettnaY, tettara yi-d tabYest d lkuraj. Maca ass-nni imi tugad Yef umYar-iw d mmi-s iffeY-itt leɛqel, tettmeslay deg ul-is am tdarwict, icenfiren-is qquren am akken ula d yiwen wass ur ten-t-kki tiqit n waman. Teddubez kan deg usu teqqim d uqerruy-is ittwasettef d iYweblan!
Neqqim akken ihi deg uṭṭellis d tsusmi, llaẓ d usemmiḍ am tYardayin n lǧama almi d tafrara. Ula d times ur tt-nessaY ad ḥmunt tbarḍiyin nteY u ad aY tekkes targagit iY ikcmen s iYessan!
Syin, bdan-d kan izirigen n tafat keccmen-d si tejqiqin n tewwurt nesla I yiwen umYar n taddart isuY: kkret ar tejmaɛt ad ttrebḥeeeem! ekkert ar tejmaɛt ad ttrebḥeeem! Iteddu akken Yef izenqan n taddart I tt-suYu u taḍatt-is simal nsel as am uYlaYal almi tessusem. Imiren d ayen nezra tella tmettant di taddart u xas akken iYli-d fell-anteY uYilif n tmettant-a maca ulawen nteY nefsessin cwiṭ imi neẓra macci deg uxxam nneY I teḍra twaYit. Maca amek ara ifsus wul imi taddart akw d imawlan? Imi wa ittili I wa, wa inuseb wa?”
Jida imiren Ylin as-d imeṭṭawen deg allen, nnana daYen ar zdat-es, ar tama nniḍen n lkanun wallaY-tt tesfeḍ allen-is s ijufar-is. Ma d nek tekcem iyi kan targagit u sendaY ar jida am akken bYiY ad tt-ḥellellaY. Tezmeḍ iyi ar Yur-es u tessuden iyi di tqacuct uqerruy u nniY as s unuYni: ur ttru ara a jid!
Jida tesfeḍ udem-is, tḥuk allen-is s ifassen-is u terna-d deg wawal-is
“D Yidir at Yidir, ayyaw n temYart, I immuten ass-nni.
FYen ihi ar tejmaɛt irgazen ur neffiY ara s adrar iḍelli nni deg iḍ akw d wid id-iḥal s axxam ubruri d ugeffur n yiḍ nni, ma d tilawin am ugwlaf daYen imgagint ar uxxam At Yidir nnant-ed akw slant as I tqufett at laxxart iḍ nni akk-in”
Jida tekfa-d tamacahutt-is u nekwni nesxec deg-s necciriw. Imeṭṭawen tturugen deg allen-is u ṭṭafaren tiregwa n udem-is I tYez tewser. Teṭṭef aqerruy-is, terra-d nehta d tamectuḥut kan u tenna: “I izrin Yef yixefawen nneY zik!” dYa tecca yi-d s wallen d nek kmumseY ar taYma-s, twexxer iyi-d acemma fell-as akken ad iyi d-wali u tenna yid: “ur ttagwad a mmi, ur ttagwad, ass-mi ara timYureḍ ad ttwaliḍ awessur d anagi n tudart, tura win I wumi tenser di tikli-s xas yuzel ifka-tt d timziraz ur tt-id ittaṭaf. AmYar d temYart akken bYun dren, di tewser ad akwin ccan tiyita, am akken send acu iten iYuren, am akken send acu izeglen”. Nek imiren ur gziY tigart. FarḥaY kan imi tessusem jida ur tettru ara, maca assa zriY, gziY dacu I illan imiren issarwat deg uqerruy-is. Awal nni ines n uzgal iṭṭef akw assa deg uqerruy-iw amḍiq-is. Ini win imennan kra, win issarmen ad yaweḍ ar kra ma ur as tiffiY ara tirga d usirem ad iniY ula d nek, am jida, izgel kra di tudart-is.
Deg ass wis mraw n wagur n tuber ussegwass 1995 Yef sdis n sbaḥ, jida tewweḍ ar wanda akw ara a naweḍ. Imi nek d ilemzi I lliY u iYweblan-iw macci d wid n ttrad, macci wid n llaẓ d tugdi, ur iyi kkisen ara iḍes, ur as sliY ara I tqufett d-yusan ad tawi jida, d-irzan ad ttelqweḍ tin I qqimen gar wallen-iw d azamul n twarnant, n tayri d tasa. D azamul n tebYest d yiseY. Am nek am ilmeẓyen n imiren, ḍseY war aYwbel, war anezgum ur ukiY d tqufett idmen jida, idmen Tafarest.
Ass-a as iniY sgunfu di talwit a jida. Ssers iYessan-im tekseḍ aYwbel Yef uqerruy-im a tin iccuren temzi-w d timucuha, d tirga d usirem.
M.A.U.
mlt_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bos_Latn